ማዝሙረ.
14.
ዛማረታ ሀላቃስ ፃፈትዳ ዳዊታ ማዝሙረ ኤያት ባንታ ዎዛናን፥ “ፆሲ ባዋ” ያጎሶና፤ ኤንታ ደኦይ ኢትስ። ኤንቲ እፀትዳባ ኦꬆሶና፤ ሎኦባ ኦꬅያ አስ ባዋ። 
አኬከይነ ፆሰ ኮየይ ደእያኮ በአናዉ፥ ጎዳይ ሳሎፐ ዱገ አሰ ፄሌስ። 
ሽን ኡባይ ዞኮ ዛርዶሶና፤ ኡባይ ጎኦናባ ግድዶሶና። ሎኦባ ኦꬅያ ኦንካ ባዋ፤ ሀር አቶሽን እስ አስካ ባዋ። 
አስ ካꬅ መይሳዳ፥ ኤንቲ ታ አሳ ቦንቅድ ሞሶና፤ ሀ ኢታ አሳት አይባካ ኤሮኮና፤ ኤንቲ ፆሳ ዎሶኮና። 
ሽን ፆሳይ ፅሎ አሳራ ደእያ ግሾ፥ ኢታ አሳት ያሻን ኮኮሮሶና። 
ህንተ ማንቆታ ቆፋ ላሌታ፤ ሽን ጎዳይ ማንቆት ቆሰትድ አትያ በሰ። 
እስራኤለስ አቶተꬅ ፅዮነፐ ዬረነ! ጎዳይ ኤንታ ዱሳ ዛርያ ዎደ፥ ያይቆባ ኮቻይ ኡፋይታና፤ እስራኤለ አሳይ ሀሹ ጋና። 
