ማዝሙረ.
28.
ዳዊታ ማዝሙረ አቤት ጎዳዉ፥ ታ ዛላዉ፥ ታ ነና ፄጋይስ፤ ነ ታዉ ስእ ጎፓ። ነ ስእ ጊኮ፥ ታ ዱፎ ገልዳ አስ ግዳይስ። 
ማደ ኮያዳ ታ ዋስያ ዎደ፤ ኡባፈ ጌሻ ዱንካንያኮ፥ ታ ኩሽያ ምጭያ ዎደ ታ ዎሳ ስአ። 
ኢታ ኦꬅያ ኢታ አሳታራ ታና ጋꬃዳ ኦይኮፋ፤ ኤንቲ ባንታ ዎዛናን ገነ ቆፕሸ፥ ባንታ ዶናን ሳሮተꬅ ሃሳዮሶና። 
ኤንታ ኦሱዋዳ ኤንታ ሴራ፤ ኤንታ ኢታተꬃዳ ኤንታዉ ቃንፃ። ኤንታ ኩሸ ኦሱዋዳ ኤንታ ፕርዳ፤ ኤንታዉ በሲያ ኢታ ኤንታዉ ዛራ። 
ኤንቲ ጎዳ ኦሱዋነ እያ ኩሸ መꬉዋስ፥ በሰ እሞና ግሾ ጎዳይ ኤንታ ላላና፤ ዛሪድ ኤንታ ኬፀና። 
ታ ዎሳ ስእዳ ግሾ ጎዳይ ጋላተቶ። 
ጎዳይ ታዉ ዎልቃነ ጎንዳለ፤ ታ ዎዛናይ እያን አማነቴስ፤ ታ እያን ማደታስ። ታ ዎዛናይ እያን ኡፋይቴስ፤ ታ እያ ማዝሙረን ሳባና። 
ጎዳይ ባ አሳስ ዎልቃ፤ ባ ዶርድ ካዋ አሽያ ሚፃ። 
ጎዳዉ፥ ነ አሳ አሻ፤ ነባ ግድዳይሳታ አንጃ። ኤንታ ሄመይ ነና ግዳ፤ ኤንታ መርናዉ ቶካ። 
