ማዝሙረ.
75.
አሳፍ ዛማረታ ሀላቃስ፥ “ꬋይሶፋ” ጌተትያ ዲꬃ ጩꬃን የፅዳ ማዝሙረ አቤት ፆሳዉ፥ ነዉ ጋላታ እሞስ፤ ነ ሱንꬃይ ማታ ግድያ ግሾ ነና ጋላቶስ፤ አሳይ ነ ማላልስያ ኦሱዋ ኦዶሶና። 
ፆሳይ ሀይሳዳ ያጌስ፤ “ታኒ ፕርዳ እምያ ዎደ ዶራስ፤ ሱረ ፕርደይ ታና። 
ቢታይነ እያን ደእያ ኡባይ ቃፅኮካ፥ እያ ቱሳ ምንꬃ ኤሰይ ታና። ሳላሀ 
ታኒ ኦቶራንቾታ፥ ‘ኦቶርቶፍተ’፤ ኢታታ፥ ‘ህንተ ካጭያ በሶፍተ።’ 
‘ህንተ ካጭያ ሳሎ ደንꬆፍተ፤ ቆ ቃꬅድ ሃሳዮፕተ’ ” ያጋና። 
ቦንቾይ ዶሎሀፐ ዎይኮ ዉሎሀፐ ዎይኮ መላ ቢታፈ ዬና። 
ሽን ሱረ ፕርደይ ፆሳ፤ እ እሱዋ ቦላ ፕርዴስ፤ ሀንኩዋ ሻትንꬄስ። 
ፆሳ ኩሸን እስ ዋንጭ ደኤስ፤ ሄ ዋንጫይ ፆሳ ሀንቆ ዎይነ ኡሻን ኩምድ ኡትስ። እ ሄ ኡሻፈ ትግን፥ ሳአን ደእያ ኢታ አሳት ሄሳ ኡያና፤ ኤንቲ ኦርጩዋ አሾና ፂጵድ ኡያና። 
ሽን ታኒ ያይቆባ ፆሳባ ኦዳና፤ እያ መርናዉ ሳባና። 
እ፥ ኢታ አሳታ ካጭያ መንꬃና፤ ሽን ፅሎታ ካጨይ ꬎቁ ꬎቁ ጋና። 
