ማዝሙረ.
64.
ዛማረታ ሀላቃስ የፀትዳ ዳዊታ ማዝሙረ አቤት ፆሳዉ፥ ታ ኡንአ ዎሳ ስአ፤ ታ ሞርከታ ማንደꬃፈ፤ ታና አሻ። 
ናጋራንቾታ ማቆፈነ ኢታታ ዱላታፐ ታና ገንꬃ። 
ኤንቲ ባንታ እንፃርሳ ማሻ መላ ሌፍዶሶና፤ ኢታ ቃላታ ዶንገ ቶራዳ ማልድ የዶሶና። 
ኤንቲ ቆሰትድ ፅሎ አስ ባንታ ዶንግያን ቆሆሶና፤ አኬክ ባይና ዱኮሶና፤ ያዮኮና። 
ኤንቲ ባንታ ኢታ ማቁዋስ እሶይ እሱዋ ምንꬆሶና። ባንታ ፅህያ ዎꬃና በሳ ኮዮሶና፤ ኤንቲ፥ “ኑና ኦን በአኔ?” ያጎሶና። 
ኤንቲ ኢታባ ማቀትሸ፥ “ኑኒ ሎኦ ማቆ ማቀትዳ” ያጎሶና፤ ሄስ አሳ ዎዛና ቆፍ ጪሞ ግደይሳ በሴስ። 
ሽን ፆሳይ ኤንታ ባ ዶንግያን ዱካና፤ ኤንቲ አኬኮና ማዱንፃና። 
ኤንታ ማቁዋ እ ኤንታ ቦላ ዛራና፤ ኤንታ በእያ ኡባይ ሁጰ ቃꬃና። 
ሄ ዎደ አሳ ኡባይ ፆሳስ ያያና፤ እያ ኦሱዋ ኦዳናነ ዛር ዛር ቆፓና። 
ፅሎት ጎዳን ኡፋይቶ፤ እያኮ ባቃትድ አቶ፤ ዎዛና ሱረት ኡባይ እያ ጋላቶ። 
